CELEX: C2006/178/14
Language: da
Date: 2006-07-29 00:00:00
Title: Sag C-196/05: Domstolens dom (Sjette Afdeling) af  8. juni 2006  — Sachsenmilch AG mod Oberfinanzdirektion Nürnberg (anmodning om præjudiciel afgørelse fra Finanzgericht München) (Den fælles toldtarif — tarifering — den kombinerede nomenklatur — underposition 0406 10 (frisk ost) — bilag I til forordning (EØF) nr. 2658/87, som ændret ved forordning (EF) nr. 1832/2002 — tarifering af mozzarella i blokform til pizza, der efter fremstilling lagres i en til to uger ved lav temperatur)

29.7.2006   
            
            
               DA
            
            
               Den Europæiske Unions Tidende
            
            
               C 178/9
            
         Domstolens dom (Sjette Afdeling) af 8. juni 2006 — Sachsenmilch AG mod Oberfinanzdirektion Nürnberg (anmodning om præjudiciel afgørelse fra Finanzgericht München)
   (Sag C-196/05) (1)
   
   (Den fælles toldtarif - tarifering - den kombinerede nomenklatur - underposition 0406 10 (frisk ost) - bilag I til forordning (EØF) nr. 2658/87, som ændret ved forordning (EF) nr. 1832/2002 - tarifering af mozzarella i blokform til pizza, der efter fremstilling lagres i en til to uger ved lav temperatur)
   (2006/C 178/14)
   Processprog: tysk
   Den forelæggende ret
   Finanzgericht München
   Parter i hovedsagen
   
      Sagsøger: Sachsenmilch AG
   
      Sagsøgt: Oberfinanzdirektion Nürnberg
   Sagens genstand
   Anmodning om præjudiciel afgørelse — Finanzgericht München — fortolkning af Kommissionens forordning (EF) nr. 1789/2003 af 11. september 2003 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EFT L 281, s. 1) — underposition NC 0406 10 (frisk ost) — mozzarella til pizza der efter fremstilling lagres i en til to uger ved lav temperatur
   Konklusion
   Underposition 0406 10 i den kombinerede nomenklatur, som er indeholdt i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 1832/2002 af 1. august 2002, skal fortolkes således, at den finder anvendelse på mozzarella i blokform til pizza, der efter fremstilling lagres i en til to uger ved 2-4o C, medmindre denne lagring er tilstrækkelig til, at nævnte mozzarella undergår en ændringsproces, hvorved den opnår en eller flere nye objektive karakteristika og egenskaber, bl.a. for så vidt angår sammensætning, fremtræden og smag. Det tilkommer den forelæggende ret at afgøre, om disse betingelser er opfyldt.
   
      (1)  EUT C 182 af 23.7.2005.